Document ID: /roh_data/filtered/fineweb-2-filterrobots_roh.jsonl.gz/25638

Gi dallas mummas
Dumengia, ils 12 da matg
Cordiala gratulaziun a vus caras mummas e dunnas per quei gi da fiasta. In cordial engraziel fetg per vossa carezia e vies bien quitau che nus astgein adina puspei endriescher danovamein.
L’ovaziun suenter messa ei dedicada a vus tuttas sco renconuschientscha ed engraziament.
Nus giavischein a vus in bi gi da fiasta el ravugl da vossas famiglias.
Devoziun per ils affons e lur mummas
Margis, ils 11 da zercladur allas 16.00 uras
Duront la devoziun udin nus tgei ch’ei schabegiau da Tschuncheismas e tgi ch’il Spért sogn ei.
Possi il Spért sogn menar nus ed era far cauld e clar en nossas casas.
Sin in seveser cun vus selegra,
Irena
Survetsch divin preeucaristic
Dumengia, ils 16 da zercladur allas 10.15 uras
Sco gia ils davos onns vegnin nus a crear ensemen ina mandala da flurs.
Nus selegrein sin quella sentupada e sperein che biars affons prendien part a nies survetsch divin,
Brigitte e Linda
Concert digl Ensemble Cant’animato
Dumengia, ils 16 da zercladur allas 16 uras
en baselgia da S. Rumetg
Ils 36 commembers digl ensemble ein gia stai pliras ga sin viseta en Surselva, p.ex. a Glion cun il requiem da Mozart ni a Mustér en claustra cun in program Venezian per plirs chors ensemen cul cantus firmus surselva.
Quella ga vegn igl Ensemble Cant’animato a Falera e presenta a capella truvaglias ord quater tschentaners historia da musica europeica.
Entrada libra – collecta.
NIEV A LAAX: S. Messa da laud
Dumengia, ils 23 da zercladur allas 19.00 uras
La baselgia catolica sa e vul esser actuala e viventa.
Tgei munta per nus modern? Quei munta per nus che la musica duront la messa ei pli nova, moderna e spirtuala e che la liturgia e las oraziuns vegnan per part cumpletadas cun acustica, graficas ni elements visuals. Plinavon lein nus promover ina cultura da beinvegni cordiala, aschia che la s. Messa vegn per gronda part celebrada bilingua. Tuts nos parochians indigens, amitgs dils vitgs vischinonts e dalla Surselva, sco era ils cartents da lungatg tudestg duessan sesentir beinvegni tier nus.
Per passentar ina cuminonza viventa e cartenta ein tuts envidai mintgamai suenter il survetsch Divin tier in refrestg ella Sentupada.
La s. Messa da laud ei ina fuorma per innovaziun spirituala. Ella vegn celebrada mintgamai la tiarza dumengia dil meins:
Dumengia, ils 23 da zercladur
Dumengia, ils 25 d’uost
Dumengia, ils 22 da settember
Dumengia, ils 27 d’october
Dumengia, ils 17 da november
Dumengia, ils 15 da december
mintgamai allas 19 uras a Laax en baselgia parochiala.
Nus selegrein fetg da seveser cun vus,
Carli Camathias, cassier pleiv Laax e la gruppa d’iniziants